CELEX: 62018TN0076
Language: el
Date: 2018-02-09 00:00:00
Title: Υπόθεση T-76/18: Προσφυγή-αγωγή της 9ης Φεβρουαρίου 2018 — CN κατά Κοινοβουλίου

16.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 134/25
            
         Προσφυγή-αγωγή της 9ης Φεβρουαρίου 2018 — CN κατά Κοινοβουλίου
   (Υπόθεση T-76/18)
   (2018/C 134/36)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: CN (εκπρόσωποι: C. Bernard-Glanz και A. Tymen, δικηγόροι)
   
      Καθού-εναγόμενο: Ευρωπαϊκό Κοινοβούλιο
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να κρίνει την παρούσα προσφυγή-αγωγή παραδεκτή·
            
         
               —
            
            
               να επιβάλει στο καθού-εναγόμενο την προσκόμιση των πορισμάτων της επιτροπής διαπιστευμένων κοινοβουλευτικών βοηθών (στο εξής: ΔΚΒ), των πρακτικών από τις ακροάσεις των μαρτύρων ενώπιον της επιτροπής ΔΚΒ, και τον φάκελο που διαβιβάστηκε στον Πρόεδρο του Ευρωπαϊκού Κοινοβουλίου δυνάμει του άρθρου 10 των εσωτερικών κανόνων της επιτροπής ΔΚΒ·
            
         
               —
            
            
               να ακυρώσει την προσβαλλομένη απόφαση και, εάν απαιτείται, την απόφαση περί απορρίψεως της διοικητικής ενστάσεως·
            
         
               —
            
            
               να υποχρεώσει το καθού-εναγόμενο στην καταβολή 68 500 ευρώ, ως ικανοποίηση των διαφόρων ηθικών βλαβών του προσφεύγοντος-ενάγοντος·
            
         
               —
            
            
               να καταδικάσει το καθού-εναγόμενο στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής του, ο προσφεύγων-ενάγων προβάλλει δύο λόγους.
   
               1.
            
            
               Πρώτος λόγος, αντλούμενος από παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης (στο εξής: Χάρτης), του άρθρου 25 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ) και της υποχρεώσεως αιτιολογήσεως, από παραβίαση της αρχής της χρηστής διοικήσεως, του δικαιώματος ακροάσεως και των δικαιωμάτων άμυνας, και του καθήκοντος μέριμνας, τις οποίες ενέχει η εν προκειμένω προσβαλλομένη απόφαση, ήτοι η απόφαση Ευρωπαϊκού Κοινοβουλίου περί απορρίψεως του αιτήματος αρωγής του προσφεύγοντος-ενάγοντος.
            
         
               2.
            
            
               Δεύτερος λόγος, αντλούμενος από πρόδηλη πλάνη εκτιμήσεως, παράβαση του άρθρου 31 του Χάρτη, του άρθρου 12α του ΚΥΚ, του άρθρου 24 του ΚΥΚ και του καθήκοντος μέριμνας.